**Ilanngussaq 2**

*§ 4-imi pineqartoq aniatitsinermik annikillisitsinissamut periaatsimik atuinissamut tunngavissarititaasut:*

Aniatitsinermik annikillisitsinissamut periaatsini § 4-imi taaneqartuni, minnerpaamik tunngavissarititaasut makkua naammassineqassapput:

|  |  |  |  |  |  |  |
| --- | --- | --- | --- | --- | --- | --- |
| |  |  | | --- | --- | |  |  | | Aniatitsinermik annikillisitsinissamut periaaseq | Atuinissamut tunngavissarititaasut | | Gassimut pujoorfinnut saliinissamut periaatsit | Aalajangersagaq MEPC. 184(59) ulloq 17. juli 2009 akuerineqartoq. Imeq errortuutigineqartoq gassimut pujoorfinnut saliisarfinnik atuinermeersoq, akuutissanik uumaatsunik, akoorutissanik, akoriikkanik allanillu akuutissanik uumaatsunik sumiiffimmi pilersimasunik attuumassuteqartunik atuiffiusimasoq, takuuk aalajangersakkami MEPC. 184(59)-imi immikkoortoq 10.1.6.1., imeq errortuutaasoq taamaattoq inuit peqqissusaannut avatangiisinullu annertuunik sunniuteqarnerlussanngitsoq aammalu navianartorsiortitsissanngitsoq umiarsuarmik angallassisup paasinarsisissimanngippagu, imaanut kuutseqqusaanngilaq, ilanngullugit angallannermi umiarsualiviit illersugaasut, talittarfiit aamma kuussuit paavi. Akuutissat uumaatsut atorneqartut tassaappata kaustisk soda, erngup errortuutaasup aalajangersakkami MEPC. 184(59)-imi piumasaqaatit naammassisimappagit, aammalu taassuma pH-mi nalingata 8,0 qaangersimanngippagu, naammassaaq. | |